CELEX: 32021D0671
Language: lv
Date: 2021-04-20 00:00:00
Title: Padomes Lēmums (ES) 2021/671 (2021. gada 20. aprīlis) par nostāju, kas Eiropas Savienības vārdā rakstiskā procedūrā jāieņem Vienošanās par oficiāli atbalstītiem eksporta kredītiem dalībniekiem attiecībā uz lēmuma palielināt oficiālo atbalstu eksporta kredītiem vietējo izmaksu veidā pieņemšanu

26.4.2021   
               
               
                  LV
               
               
                  Eiropas Savienības Oficiālais Vēstnesis
               
               
                  L 141/19
               
            
         PADOMES LĒMUMS (ES) 2021/671
         (2021. gada 20. aprīlis)
         par nostāju, kas Eiropas Savienības vārdā rakstiskā procedūrā jāieņem Vienošanās par oficiāli atbalstītiem eksporta kredītiem dalībniekiem attiecībā uz lēmuma palielināt oficiālo atbalstu eksporta kredītiem vietējo izmaksu veidā pieņemšanu
         EIROPAS SAVIENĪBAS PADOME,
         ņemot vērā Līgumu par Eiropas Savienības darbību un jo īpaši tā 207. panta 4. punkta pirmo daļu saistībā ar 218. panta 9. punktu,
         ņemot vērā Eiropas Komisijas priekšlikumu,
         tā kā:
         
                     (1)
                  
                  
                     Saskaņā ar Eiropas Parlamenta un Padomes Regulu (ES) Nr. 1233/2011 (1) Savienībā ir piemērojamas pamatnostādnes, ko ietver Vienošanās par oficiāli atbalstītiem eksporta kredītiem (“Vienošanās”).
                  
               
                     (2)
                  
                  
                     Vienošanās dalībnieku sanāksmē tās 145. sesijas laikā, kas norisinājās 2020. gada 17. novembrī, tika panākta vienošanās rakstiskā procedūrā pieņemt lēmumu grozīt Vienošanos, lai palielinātu oficiālo atbalstu eksporta kredītiem vietējo izmaksu veidā.
                  
               
                     (3)
                  
                  
                     Paredzētajam lēmumam palielināt oficiālo atbalstu vietējām izmaksām būtu jāpielāgo Vienošanās noteikumi par vietējo izmaksu atbalstu dominējošajiem tirdzniecības un ražošanas modeļiem. Globālās vērtību ķēdes ir mainījušas eksportētāju lēmumus par piegādes avotiem, un lielākā daļa eksportētāju tagad iepērk piegādes no vairākām valstīm un arvien lielākā mērā pircēja atrašanās vietā. Lai Savienības eksportētājiem piedāvātu lielāku elastību un ļautu īstenot optimālas piegādes avotu stratēģijas, oficiālā atbalsta vietējām izmaksām maksimālā robežvērtība būtu jāpalielina no 30 % līdz 40 % no eksporta līguma vērtības valstīs ar augstiem ienākumiem un no 30 % līdz 50 % no eksporta līguma vērtības valstīs ar vidējiem un zemiem ienākumiem.
                  
               
                     (4)
                  
                  
                     Ir lietderīgi noteikt nostāju, kas Savienības vārdā jāieņem attiecībā uz lēmumu, kas Vienošanās dalībniekiem jāpieņem rakstiskā procedūrā, jo paredzētais lēmums var būtiski ietekmēt Savienības tiesību aktu saturu saskaņā ar Regulas (ES) Nr. 1233/2011 2. pantu,
                  
               IR PIEŅĒMUSI ŠO LĒMUMU.
         
            1. pants
            Nostājas, kas Savienības vārdā jāieņem Vienošanās par oficiāli atbalstītiem eksporta kredītiem dalībnieku rakstiskā procedūrā attiecībā uz lēmuma palielināt oficiālo atbalstu eksporta kredītiem vietējo izmaksu veidā pieņemšanu, pamatā ir Savienības priekšlikums (2).
         
         
            2. pants
            Šis lēmums stājas spēkā tā pieņemšanas dienā.
         
         
            Briselē, 2021. gada 20. aprīlī
            
               
                  Padomes vārdā –
               
               
                  priekšsēdētāja
               
               A. P. ZACARIAS
            
         
         
            (1)  Eiropas Parlamenta un Padomes Regula (ES) Nr. 1233/2011 (2011. gada 16. novembris) par dažu pamatnostādņu piemērošanu oficiāli atbalstītu eksporta kredītu jomā un ar ko atceļ Padomes Lēmumus 2001/76/EK un 2001/77/EK (OV L 326, 8.12.2011., 45. lpp.).
         
            (2)  Skatīt dokumentu ST 7202/21 http://register.consilium.europa.eu.